Seisab üksi mäe peal

"Seisab üksi mäe peal" on Eesti kirjaniku Maimu Bergi romaan, mis kirjeldab stseene esimese eesti kirjaniku Kristjan Jaak Petersoni elust. Ajaloolise aine varal käsitleb Berg eesti rahvusliku identiteedi probleeme. Teos ilmus 1988. aastal samade kaante vahel teise ajaloolise romaaniga "Kirjutajad" (raamatus on avaldamisaastaks kirjutatud 1987), 2. trükk ilmus 1998.Sirje Olesk; "Eesti kirjanike leksikon" Tallinn: Eesti Raamat, 2000 (koost. Oskar Kruus ja Heino Puhvel, toim. Heino Puhvel), lk 57-58

Sündmustikku kirjeldab autor Petersoni sisemonoloogi kaudu, mistõttu lugeja näeb kogu tema ajastut peategelase vaatenurgast. Kriitik Rein Veidemann on nimetanud sellist lähenemist autopsühhograafiliseks. Berg täiendab teadaolevaid ajaloolisi fakte fantaasiaga ning õigustab seda eessõnaski; faktitruuduse seisukohalt kritiseeris romaani ka Malle Salupere. Veidemanni hinnangul võimaldab säherdust kriitikat asjaolu, et tekst pole Petersoni-tõlgenduse fiktiivsuse rõhutamisele vaatamata liialt fiktsionaalne, et faktide paikapidavuse vaidlustamine mõttetuks muutuks.Rein Veidemann "Kirjanik kui fiktsioon. Kristian Jaak Petersoni näitel" - Rmt: "Eksistentsiaalne Eesti" Tallinn: Tänapäev, 2010, lk 131; Malle Salupere "Tõed ja tõdemused. Sakste ja matside jalajäljed nelja sajandi arhiivitolmus" Tartu: M. Salupere, 1998, lk 153-163

Viited

Kategooria:Eesti romaanid
Kategooria:1988. aasta Eestis
Kategooria:1988. aasta kirjandusteosed